Newsgroup: italia.trieste.discussioni
Titolo: Giardino Pubblico

Quel de via Giulia (che me par se ciami De Tommasini).
I lo sta fazendo proprio bel. I sta finindo anca la parte in basso, dove
iera la pista de patinagio, tuto cola tera rossa
La parte in alto, quela drio el cine tanto per capirse, i la gà finida un
bel po' de tempo fa.
Anca là iera la tera rossa e se no sbaio i gà meso l'erba artificiale soto i
gioghi dei fioi.
Dato che mi stago là de drio, almeno val la pena una volta tanto de soportar
el casin che i fa anca de matina.
(che po'...là xe anca el cantier del novo parcheggio....lori inveze xe un
incubo...i comincia a lavorar anca ale 7 qualche volta tutti i
giorni...sabato...domenica...feste...sempre) e i va 'vanti anca ora de
pranzo...

 bel po' de tempo fa.
sì. son 'ndada e veder, no i ga fato mal!! i ga taià qualche albero per far
luce, i ga piantà erba, i ga zercà de salvar le vece piante ( perchè de
quando che son pensionada sona andada ogni tanto in tute le stagioni e go
trovado una gran varietà de piante e fiori, come fiori se 'ssai più che
Miramar!!)
i ga messo , almeno me par, l'irrigazion artificiale che l'ano scorso cola
sicità iera morte meze ortensie, speremo che anca i la sappi far funzionar.
Sula "montagnola" come che la ciamavimo de fioi i ga fato una scachiera ma i
scachi xe in cassoni serai col lucheto e no so chi che ga le ciave.
El lagheto i lo ga fato bel, ma mi me piaseva de più el ponte de prima tipo
ponte giaponese, adesso el xe dritto. No xe più i cigni, i dovessi esser a
Miramar, se no i pol sorvegliar meo de no, che no torni quel m*** che li ga
ciapai e magnai tanto per farse notar. Qualche volta ghe xe le anare.
Se andè a veder, adesso xe le bache del agrifoglio, xe un albero de
agrifoglio altissimo pien de bache rosse, zirca là dove che xe i cessi ( con
rispeto parlando).
 Fra poco dovessi esser un cotogno in fior ( fioretti rosa-rossi) e in
primavera ghe iera una camelia rosa , nela zona che adesso i lavora. Po xe
tante rose, de tuti i tipi, ortensie, iris, un pochi de bulbi che no ghe
entra ssai e che me sa che i caverà, hemerocallis, in genaio ghe xe un
calicanthus profumadissimo, e po tanti sempreverdi... insoma, quasi un orto
botanico!!
-- 
Elisabetta  Marcovich
Trieste

 ha scritto nel messaggio
news:brrv5m$3eq$1...@news.flashnet.it...

Lodevole veramente lodevole !!...xe i noviarivadi, gente che ga bisogno de
"pila" per meter su' casa o per mantignir i veci.... Bravi! finalmente un
pensier rivolto al piu' alto valore:"la famiglia" :-)
A proposito del giardin publico....
Ve conto una giusto per curiosita'...probabile che  no la save':  Tempo de
guera (maledeta guera) i gnochi ga bisogno de aciaio...dunque come per la
stazione de campo marzio....i stacca tute le inferiade che perimetra el
giardin pubblico, e po' viaa  in  feriera per l'industria belica!
Anche qua' i ghe lassa ai amministratori dell'AK regolare ricevuta, che a
fine ostilita'  del dopo guera se podessi   meter tuto a posto...I ga tira'
zo tute le inferiade,  pero' drio el monumento a Rossetti i ga lassa'el
cancel e parte del'inferiada come "campion" per poder ricostruir
come"prima".
Chissa' se i "nostri" ga incassa' in marchi,lire opur in Euro?
Siba

 Siba
Chissà. :-)
-- 
Ciau ciau,
                   Giuseppe

 pensier rivolto al piu' alto valore:"la famiglia" :-)
ma te disi per el cantier del parcheggio?
perchè per quel mi me sa che xe + per no pagar penali in caso de ritardo...
spero che i'operai vegni almeno pagadi ben...

 ha scritto nel messaggio
news:pDmEb.11559$wM.7...@news1.tin.it...

Xe quel che spero mi ...che i operai vegni ben pagadi...cussi' xe piu'
circolante:-)  e quando i soldi "gira"...gira el mondo :-).
Rivo ben a capir el disagio che Te ga per el rumor che Te toca
inzumbarte...meno mal che 'desso xe inverno e se xe con porte e finestre
serade...Dopo sara' bel!
Siba
<>

 Siba
el giardin sicuramente.
el parchegio un poco meno...ma no vedo l'ora che i lo finissi lo stesso :o)

 la precision gnoca pol rivar a un tanto.
Semo in quel periodo...  verso la fine;  i partigiani de tito i iera in
vista dela citta'...mi me trovavo in piazza Vico al'alteza dela paneteria
Siega ....una longa colona de gnochi con cariagi de vetovagliamento e armai
de tuto punto i se portava in castel de San.Giusto per l'ultima difesa...(
mi penso che quei che iera in castel ga salva' la pele)
Un'impresion che go conserva' xe la mestizia de quei omini che a testa bassa
i caminava.... la gente a lato sul marciapiede iera ferma e li guardava
....tuti iera seri e pensierosi....el peso doveva pena rivar.
Ricordi de muleto.
Siba
